open-index/open-wikipedia-markdown huggingface dataset:
Eddikfluer

**Eddikfluer** (Dryomyzidae) er en liten familie av middelsstore til store, slanke fluer. De vanligste artene er gulrøde på farge og ganske lite hårete.

## Utseende
Middelsstore til store (4–18&nbsp;mm), slanke fluer, forholdsvis lite hårete. De vanligste artene er gulrøde på farge, andre er mørkere.

**Hodet** er forholdsvis lite, rundt, med middels store fasettøyne. Kinnene (område under fasettøynene) er dype, minst så dype som halve diameteren av fasettøyet, og tett hårete. Langs innerkanten av hvert fasettøye sitter 1-3 kraftige børster. Det er også kraftige børster mellom punktøynene. Antennene er tre-leddete og peker nedover, det tredje leddet er avrundet eller noe kantete, med en lang antennebørste (*arista*) som kan være bar eller fjærgrenet. Kinnbørster (*vibrissae*) mangler, munndelene er av vanlig fluetype.

**Brystet** (thorax) er kraftig utviklet, med fin, kort hårkledning og enkelte lange børster. **Vingene** er store og kraftige med kraftig årenett, ofte røykfarget, men uten fargeflekker. Vingefremkanten (*costa*) er ubrutt. **Beina** er slanke med en kraftig børste (*preapikalbørste*) nær spissen av leggene (*tibiae*).

**Bakkroppen** er ganske slank og sylindrisk.

**Larvene** i underfamilien Dryomyzinae er av vanlig fluetype, kjegleformet, tilspisset i hodeenden og tverre bak.

## Levevis
Larvene til eddikfluer lever på forskjellige typer råtnende materiale, som møkk, åtsel o.l. En art ble funnet tallrikt på hundelort i byparker. Siden dette er kortlivede ressurser går larveutviklingen raskt, på 7-9 dager. Slekten *Oedoparena* lever ved Stillehavet, der de er rovdyr som spiser rur. Hunnene legger egg på rurene ved fjære sjø, og larven spiser flere rur i løpet av utviklingen sin.

## Systematisk inndeling

* Tovinger, **Diptera**
** Høyere fluer, **Cyclorrhapha**
*** **Schizophora (Aacalyptrata)**
**** **Sciomyzoidea**
***** **eddikfluer Dryomyzidae
****** **Oedoparini**
******* ***Oedoparena*** Curran  – på begge sider av Stillehavet, larver på rur
****** ***Pseudoneuroctena*** Ozerov, 1987
******* ***Pseudoneuroctena* senilis** Zetterstedt, 1838  – uvanlig, nordlig art
****** **Dryope Robineau-Desvoidy, 1830**
******* ***Dryope*** Fallén, 1820
******** ***Dryope decrepita*** Zetterstedt, 1838 spredt i Norge
******** ***Dryope flaveola*** Fabricius, 1794 spredt i Norge
******* ***Paradryomyza*** Ozerov, 1987
******** ***Paradryomyza spinigera*** Ozerov, 1987- nordlig art
******* **Dryomyza Fallén, 1820**
******** ***Dryomyza anilis**' Fallén, 1820  – den vanligste arten i Skandinavia

== Referanser ==
<references>

</references>

== Kilder ==
* Ozerov, A.L. 1998. Family Dryomyzidae. I: Papp, L. og Darvas, B. (red.): *Contributions to a Manual of Palaearctic Diptera.'' 3: 349-355. Science Herald, Budapest.
* Ozerov A.L., Krivosheina M.G. 2022. A review of the family Dryomyzidae (Diptera) of Russia // Russian Entomol. J. Vol.31. No.3. P.312–326. doi: 10.15298/rusentj.31.3.13
* Fauna Europaea Web Service (2004) Fauna Europaea version 1.1, Available online at http://www.faunaeur.org  
## Eksterne lenker
*
New York University

**New York University** (**NYU**) er et privat, ikke-kommersielt forskningsbasert universitet i New York i USA. Den største campusen ligger i Greenwich Village i Manhattan. Universitetet ble grunnlagt i 1831 av Albert Gallatin og en gruppe prominente newyorkere og er idag det største private ikke-kommersielle universitetet i USA. NYU består i dag av tre selvakkrediterende universiteter i New York, Abu Dhabi, og Shanghai, samt 11 akademiske sentre i Accra, Berlin, Buenos Aires, Firenze, London, Madrid, Paris, Praha, Sydney, Tel Aviv og Washington, D.C. ARWU rangerer universitetet som verdens 27. beste, og som verdens 8. beste for samfunnsfag.

NYUs alumni og akademisk ansatte har vunnet 36 nobelpriser, fire Abelpriser, fire Turingpriser, fire Fields-medaljer, over 30 Pulitzerpriser, samt over 30 Grammypriser. NYUs alumni er blant verdens mest formuede, og inkluderer 17 levende dollarmilliardærer.

## Skoler
De 19 skolene og collegene omfatter:

* College of Arts and Science (1831)
* Center for Urban Science and Progress
* College of Global Public Health
* Rory Meyers College of Nursing
* Courant Institute of Mathematical Sciences
* Gallatin School of Individualized Study
* Institute of Fine Arts
* Institute for the Study of the Ancient World
* Leonard N. Stern School of Business
* NYU Abu Dhabi
* NYU Shanghai
* Robert F. Wagner Graduate School of Public Service
* Silver School of Social Work
* School of Law
* School of Medicine
* School of Professional Studies
* Steinhardt School of Culture, Education, and Human Development
* Tandon School of Engineering
* Tisch School of the Arts

Det var 40&nbsp;870 studenter og 4&nbsp;380 vitenskapelig ansatte ved *NYU* i 2006, og det samme året var skolepengene US$ 33&nbsp;420. Undervisningen gis opp til doktorgradsnivå.

NYU Library System, inkludert Bobst Library, hadde i 2006 4&nbsp;939&nbsp;724 titler og var dermed det 34.største biblioteket i USA.

## Referanser


## Eksterne lenker
*
Valdon Dowiyogo

**Valdon Kape Dowiyogo** (født 31. august 1968 i Nauru, død 8. desember 2016 i Moskva) var en naurisk politiker og australsk fotballspiller. Fra 2013 og til sin død var han minister for samferdsel, helse, idrett og fiskeri.

Til 1999 var han president i *Nauru Australian Football Association* (*NAFA*). I tillegg var han postdirektør og visepresident i den nauriske golfklubben. Han var sønn av den tidligere presidenten Bernard Dowiyogo.

Han utdanna seg ved Monivae College i Hamilton i Australia, hvor han spilte australsk fotball, etter grunnskole på Nauru og i Tullamarine. Han spilte tidligere australsk fotball på U14- og U16-laga ved *Tullamarine Football Club*. Han kom tilbake til Nauru i 1987, og var aktiv med de nasjonale mesterskapa fra 1988.

Dowiyogo var med på Naurus landslag under Arafura Games 1995. Han spilte australsk fotball for *Ubenited Power*.

I parlamentsvalget mai 2003 stilte han som kandidat for Ubenide. Han kom så vidt ikke med, i likhet med sin bror, Jesaulenko Dowiyogo. I valget i oktober 2004 kom imidlertid Dowiyogo på fjerdeplass på Ubenides valgliste, og kom dermed inn i parlamentet. Hans bror var ikke kandidat. Dowiyogo tok over som parlamentsformann 21. desember 2004, etter tidligere parlamentsformann Vassal Gadoengins død. I 2013 ble han fiskeriminister, helseminister, samferdselsminister og idrettsminister.

Dowiyogo døde mens han var på tjenestereise i Russland.

## Referanser
Jeremiah Rutherford

**Jeremiah Rutherford** (født 21. oktober 1982) er en naurisk vektløfter.

Under oseaniamesterskapet i vektløfting i 2000 kom han på 4.-plass i sin vektklasse, og i 2004 vant han. Han deltok også i Samveldelekene 2002 i Manchester, og kom på en 7.-plass. Rutherford var del av den nauriske utsendinga til vektløftings-VM i Vancouver i Canada, i november 2004. Han var også utvalgt til OL i Athen samme år, men måtte av ukjente grunner melde forfall.
United States Military Academy

**U.S. Military Academy** (**USMA**), også kjent som **West Point**, er krigsskolen i den amerikanske hæren, grunnlagt i 1802. Skolens campus ligger ved elva Hudson i West Point i New York og dekker et område på 65&nbsp;km², som inkluderer et skianlegg, en liten atomreaktor og et artilleriskytefelt, i tillegg til de vanlige akademiske bygningene.

USMA utdanner offiserer til den amerikanske hæren. Elevene, kalt kadetter, blir tildelt en Bachelorgrad i Science og utskrives som sekondløytnant i hæren. De forplikter seg til minst fem års aktiv tjeneste og tre år i arméreserven. USMAs mål er å utvikle kadetter i fire vitale områder: intellektuelt, fysisk, militært og moral-etikk. Denne fire år lange utdannelsen kalles «West Point-opplevelsen». Den etiske kodens fundament ved West Point er universitetets motto: «Plikt, ære, fedreland». 

Kadettene utvikler sine etiske verdier på skolen ved å forplikte seg til å følge «Cadet Honor Code», utviklet av den første lederen av skolen etter andre verdenskrig, Maxwell D. Taylor, og som sier: «En kadett skal ikke lyve, jukse, stjele eller tolerere de som gjør det.» De over  kadettene ved USMA representerer hver enkelt stat og flere andre land. Omtrent  nye kadetter kommer til universitetet på Reception Day (Graduation).

Etter US Military Academy kan offiserer kvalifisere seg til Hærens stabsskole, og deretter til US Army War College i Pennsylvania.

## Rangeringer
*[[U.S. News & World Report]]* rangerte United States Military Academy som nummer 24 blant liberal arts-collegene i USA i 2015, mens *[[Forbes]]* plasserte det på 11.-plass blant alle colleger i USA.

United States Military Academy var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Se også
*US Army War College
*National War College
*US Naval Academy
*Naval War College
*US Air Force Academy
*Air War College

## Referanser


## Eksterne lenker
*
Walter Reed

**Walter Reed** (født 13. september 1851 i Belroi i Virginia i USA, død 23. november 1902 i Washington, DC) var en amerikansk militærlege og leder av en gruppe som bekreftet den cubanske legen Carlos Finlays oppdagelse av at gulfeber overføres ved myggstikk fremfor ved direkte kontakt mellom mennesker.

## Liv og virke
### Bakgrunn
Walter Reed studerte ved University of Virginia, der han i 1869 avsluttet medisinsk utdannelse som 17-åring med doktorgrad. Deretter var han ved Bellevue Hospital Medical College ved New York University, der han i 1870 ervervet nok en doktorgrad. 

### Lege, militærlege, professor
Han virket deretter som lege i New York. I 1876 giftet han seg der med pianisten, komponisten og dirigenten Emily Lawrence. De fikk to barn, og adopterte dessuten en indianerpike ved navn Susie..

I 1880-årene gikk Reed inn i U.S. Army Medical Corps og virket frem til 1893 i det amerikanske Vesten. Ved siden av videreutviklet han seg faglig vitenskapelig, blant annet i patologi ved Johns Hopkins University Hospital. I 1893 fikk han et professorat i bakteriologi og klinisk mikrobiologi ved den nettopp etablerte Army Medical School i Washington, D.C.

### Gulfeber
Etter utbruddet av den spansk-amerikanske krig reiste han i 1899 til Cuba for der å studere den amerikanske hærens medisinske problemer. Den amerikanske hær vesentlig høyere tap på grunn av sykdommer enn av kamphandlinger. Det var særlig gulfeber som var et problem, den rammet tusenvis av soldater. I mai 1900 ble Reed, da med graden major, utnevnt til formann for en kommisjon som skulle undersøke smittsomme sykdommer på Cuba og spesielt gulfeber. Denne kommisjonen bekreftet etterhvert overføring ved mygg og avkreftet den gjengse oppfatningen om at gulfeber kunne overføres fra klær og laken med kroppsvæsker fra smittede.  Dette gjorde det mulig å bekjempe sykdommen ved å ekjempe myggenea. Som en følge ble det nå mulig for USA å fullføre byggingen  av Panamakanalen årene 1903–1916, der det franske forsøket under Ferdinand de Lesseps ble avbrutt i 1889 etter at totalt ca 22000 arbeidere hadde dødd av gulfeber, malaria og andre tropiske sykdommer. 

Den amerikanske hæren oppkalte et av sine fremste sykehus etter han: Walter Reed Army Medical Center i Washington, DC.

## Referanser
1. divisjon fotball for menn 1980

**[[Eliteserien i fotball|1. divisjon]] 1980** startet 27. april og sluttet 19. oktober.

Det ble spilt 22 runder. De tre nederste lagene rykket ned. Det ble gitt to poeng for seier og ett poeng for uavgjort.

## Tabell

## Toppscorere
* **14 mål**:
**  Arne Dokken, Lillestrøm
* **13 mål**:
**  Stein Kollshaugen, Moss
* **11 mål**:
**  Viggo Sundmoen, Rosenborg
**  Steinar Aase, Start
**  Svein Mathisen, Start
* **9 mål**:
**  Steinar Bærøe Mathisen, Fredrikstad
**  Reidar Lund, Fredrikstad
**  Gabriel Høyland, Bryne
**  Preben Jørgensen, Start
**  Morten Haugen, Vålerengen
* **8 mål**:
**  Nils Ove Hellvik, Bryne
**  Isak Arne Refvik, Viking
* **7 mål**:
**  Jan Sigurd Ervik, Start
**  Jørgen Sørlie, Rosenborg
**  Jan Fuglset, Molde
**  Odd Iversen, Rosenborg
**  Jan Hansen, Rosenborg
**  Torbjørn Svendsen, Viking

## Kilder
*rsssf.no
Damiano Cunego

**Damiano Cunego** (født 19. september 1981) er en italiensk syklist som sykler for Nippo-Vini Fantini. 

Han er mest kjent for å ha vunnet Giro d'Italia i 2004, bare 22 år gammel. I Tour de France 2006 vant han den hvite ungdomstrøya og ble blant annet nummer to på etappen til L'Alpe d'Huez.

I 2008 vant han Amstel Gold Race, tok sølv i landeveisrittet i VM, og tok sin tredje seier i Lombardia rundt.

Han la opp i 2018.

## Meritter

;2004
:Giro d'Italia
::Sammenlagt seier
::2. etappe
::7. etappe
::16. etappe
::18. etappe
:Giro del Trentino
:Lombardia rundt
;2005
:Japan Cup
;2006
:Giro del Trentino
:Ungdomstrøya i Tour de France
;2007
:Giro del Trentino
:Lombardia rundt
:Gran Premio Bruno Beghelli
;2008
:Amstel Gold Race
:Baskerland rundt
::5. etappe
::Poengtrøyen
:Lombardia rundt
:Japan Cup
:Sølv i landeveisrittet i VM
;2009
:Vuelta a España
::8. etappe
::14. etappe 
;2011
:2. etappe Giro di Sardegna
:Giro dell'Appennino
:2. etappe i Romandie rundt
;2012
:2. etappe Giro del Trentino
;2013
:Etappeseier Settimana Internazionale di Coppi e Bartali

## Referanser


## Eksterne lenker
* 
*
Ekko av Ibsen

**Ekko av Ibsen** er en serie på åtte novellefilmer som ble vist på NRK i 2006 i forbindelse med Ibsenåret. 

Norsk filmfond og NRK arrangerte i 2004 en manuskonkurranse som skulle være basert på Henrik Ibsens tekster. Konkurransen søkte etter novellefilmprosjekter som utforsket eller testet ut ideer, temaer, sitater og/eller karakterer i Henrik Ibsens forfatterskap. Handlingen skulle utspille seg i vår egen tid og historiene skulle være originale samtidsdramaer med bred publikumsappell.  

Det kom inn 250 idéskisser, og 16 av dem ble valgt ut og mottok 20 000 kroner hver til videreutvikling av manus. Disse ble deretter  snevret inn til åtte som er valgt for produksjon. Seks av filmene fikk 1,5 millioner hver i produksjonstilskudd fra Norsk filmfond, mens de to siste ble finansiert og produsert av NRK  med ekstern regissør og manusforfatter.  

Juryen for konkurransen besto av Peter Bøe og Sirin Eide fra Norsk filmfond, og Harry Guttormsen fra NRK. Prosjektansvarlig var Bitte Monn-Iversen.  

## Filmene

## Referanser
West Point

**West Point** kan sikte til:
* United States Military Academy, også kjent som West Point, krigsskolen i den amerikanske hæren i delstaten New York i USA
* West Point (Mississippi), en by i delstaten Mississippi i USA
* West Point (New York), en by i delstaten New York i USA
* West Point (Monrovia), et slumområde i Monrovia i Liberia
Liste over ordførere i Fauske

Ordførerne i Fauske kommune fra delingen av Skjerstad i 1905.

## Ordførere på Fauske

## Se også
*Liste over Skjerstads ordførere (ordførere fram til 1905)

## Kilder
*
Klæbu Golfklubb

**Klæbu Golfklubb** er en golfklubb i Trondheim kommune i Trøndelag. Klubben ble grunnlagt i 2003, og har i dag en 9-hulls bane. En 18-hulls bane er prosjektert.

## Eksterne lenker
* Klæbu Golfklubb
Heathrow Airport Holdings

**Heathrow Airport Holdings Ltd.**, tidligere **BAA plc**, er et britisk selskap som eier og driver London Heathrow Lufthavn i Storbritannia og er børsnotert på London Stock Exchange.

Selskapet ble opprettet som den statlige myndigheten British Airports Authority (BAA) i 1966. Det ble privatisert i 1986.

## Eksterne lenker
*
Treehouse of Horror-episodene

**Treehouse of Horror** er tittelen som benyttes på TV-serien *[[Simpsons|The Simpsons]]* sine halloween-episoder. Ulikt andre Simpsons-episoder består disse av tre separate segmenter, og de er ikke en del av kontinuiteten da hovedpersonene ofte gjennomlever grusomme ting som å bli drept, havne i en tredimensjonal verden, bli halvt hest eller havne i alternative virkeligheter. Mange av segmentene er basert på andre filmer og serier, som Harry Potter, Ondskapens hotell, Starship Troopers, A Nightmare on Elm Street og Dracula.

Første utgave Treehouse of Horror ble sendt i 1990, og var en del av den andre sesongen. Siden har det vært en årlig foreteelse. De kjennetegnes av at åpnings- og avslutningssekvensene er annerledes. De starter gjerne med en advarsel før en dyster kjenningsmelodi starter. Skriften forestiller blod, og navnene omgjøres til makabre navn – for eksempel blir Matt Groening til *Rat Groening*, James L. Brooks til *James Hell Brooks* og Sam Simon til *Sam Sayonara Simon*.

Treehouse of Horror-programmene var også forbildet for Anthology of Interest-episodene i Futurama.
Shelbyville

**Shelbyville** er en fiktiv by i TV-serien The Simpsons. Det er nabobyen til Springfield, og byene fremstår som rivaler. Blant annet blir Springfield latterliggjort på teater-scener i Shelbyville. Shelbyville ble for en kortere periode kalt «Morgan-ville» når Abraham Simpson var ung. Ifølge The Simpsons Movie ligger Shelbyville vest for Springfield. 

Byen ble grunnlagt i 1796 av Shelbyville Manhattan etter at han og kompanjongen Jebediah Springfield, Springfields grunnlegger, ikke kunne bli enige om ekteskap mellom søskenbarn skulle være tillatt (Manhattan var for, Springfield mot). Selv om Shelbyvilles innbyggere ikke fremstår som smartere og mer reflekterte enn Springfields innbyggere, fremstår likevel Shelbyville som en mer velstående by.

Shelbyville fremstår i stor grad som et speilbilde av Springfield. De har hver sitt atomkraftverk. Der Springfield har Duff Beer, har Shelbyville sitt *Fudd*. Der Springfield har Kwik-E-Mart, har Shelbyville *Speed-E-Mart*. Der barneskolen i Springfield har en mannlig skotsk vaktmester i Groundskeeper Willie, har barneskolen i Shelbyville en kvinnelig skotsk vaktmester. Springfield har en «Moe’s Tavern» oppkalt etter eieren Moe Szyslak, men i Shelbyville finnes det en Joe's Tavern. Mens Springfield kun har Krusty Burger, har imidlertid Shelbyville McDonald's. Shelbyville fikk også muligheten til å arrangere OL, etter at Bart Simpson ødela Springfields sjanser.

Det foregår en intens rivalisering mellom de to nabo-byene i løpet av hele TV-serien, spesielt i den sjette sesongens episode "Lemon of Troy" hvor innbyggerne i Shelbyville stjeler et verdsatt sitron-tre fra Springfield. Flere av innbyggerne i Springfield forsøker deretter å skaffe treet tilbake igjen, til deres egen by.

Av figurene i serien er Homers halvbror Herb Powell og Milhouses mor Luann Van Houten fra Shelbyville.

I USA finnes det minst 8 virkelige byer med navnet Shelbyville, og i statene Kentucky, Illinois og Missouri finnes både Shelbyville og Springfield.
Folkeforsamlingen (Romerriket)

**Folkeforsamlingene** var den lovgivende og juridiske makten i den romerske republikk. I motsetning til senatet og embetene, var forsamlingene åpen for de alminnelige borgerne i Roma. Folkeforsamlingen bestemte om riket skulle gå i krig, og den vedtok og avslo lovforslag. Embetsmennene ble valgt av forsamlingen, i tillegg til at den fungerte som en domstol. Folkeforsamlingen bestod av fire underordnede forsamlinger, **centurieforsamlingen** (*Comitia Centuriata*), **[[tribusforsamlingen]]** (*Comitia Tributa*), *[[Comitia Calata]]*, og *Comitia Curiata*

; *Comitia curiata* : *Comitia curiata*, kurieforsamlingen, var den eldste folkeforsamlingen i Roma, med røtter tilbake til kongeperioden. Forsamlingen bestod av 30 slektsenheter, kuriene, men mistet sin betydning i republikken.

; *Comitia centuriata* (Centurieforsamlingen) : Centurieforsamlingen var opprinnelig en forsamling av krigere. Det var i centurieforsamlingen at kriger ble erklært, og fredslutninger ble avgjort. Forsamlingen kunne dømme folk til døden, og velge konsuler, pretorer og sensorer (hvert femte år).
Beltedyr

* beltedyrfamilien
* glyptodonter †
* pampatherer †

**Beltedyr** (Cingulata) er en orden i gruppen gomlere (Xenarthra). Gruppen omfatter den nålevende beltedyrfamilien og to utdødde familier av til at delvis svært store beltedyr.

## Biologi

Beltedyrene er opprinnelig en søramerikansk gruppe, og mange døde ut sammen med resten av den lokale megafaunaen da kontinentet ble befolket av indianere. Hele ordenen er preget av det tykke hudpanseret som dekker dyrenes ryggside. Mange av de utdødde artene hadde i tillegg store haleklubber ikke ulik dem hos dinosauren *[[Ankylosaurus]]*. Haleklubbene ble brukt i konkurranse mellom individene (trolig først og fremst paringskamper) og til å forsvare seg med.

Noen av de moderne beltedyrene er alteter og insektetere, men de utdødde familiene ser ut til å i all hovedsak ha vært rene planteetere. Særlig pampatherene har vært mer eller mindre rene gressetere, og levd av å beite gress på pampasen.

## Søramerikanske pattedyr
Beltedyrene er i utgangspunktet en ren søramerikansk gruppe, og finnes i dag bare vilt i Sør-Amerika eller i de sørlige delene av Nord-Amerika. Da Panamaeidet ble dannet i sen pliocen spredte alle tre familiene seg til Nord-Amerika. De trivdes på begge kontinenter til de store planteetende formene ble utryddet av paleo-indianere på begynnelsen av holocen. Mange av disse dyrene var svært store i forhold til de nålevende artene. De største glyptodontene kunne bli så store som en liten bil med en kroppsvekt på over to tonn.

## Inndeling

* Xenarthra, gomlere
** Cingulata, beltedyr
*** Dasypodidae, beltedyrfamilien
**** Dasypodinae
***** *[[Dasypus]]* 
***** †*[[Stegotherium]]*
**** Euphractinae
***** *[[Calyptophractus]]*
***** *[[Chaetophractus]]*
***** *[[Chlamyphorus]]*
***** *[[Euphractus]]*
***** †*[[Peltephilus]]*
***** *[[Zaedyus]]*
**** Tolypeutinae
***** *[[Cabassous]]*
***** †*[[Kuntinaru]]*
***** *[[Priodontes]]*
***** *[[Tolypeutes]]*
*** † Glyptodontidae, glyptodonter
**** Slekt †*[[Doedicurus]]*
**** †*[[Glyptodon]]*
**** †*[[Glyptotherium]]*
**** †*[[Hoplophorus]]*
**** †*[[Panochthus]]*
**** †*[[Parapropalaehoplophorus]]*
**** †*[[Plaxhaplous]]*
*** †**[[Pampatheriidae]]**: pampatherer
**** †*[[Holmesina]]*
**** †*[[Kraglievichia]]*
**** †*[[Machlydotherium]]*
**** †*[[Pampatherium]]*
**** †*[[Plaina]]*
**** †*[[Scirrotherium]]*
**** †*[[Vassallia]]*
**** †*[[Yuruatherium]]*
*** *[[Incertae sedis]]*: †*[[Pachyarmatherium]]*
** Pilosa, (dovendyr og maurslukere)

## Referanser




## Eksterne lenker
*
Romersk borger

**Romersk borgerskap** i Romerriket var et privilegium gitt til individer som levde innenfor en gitt sone. Området var i utgangspunktet bare byen Roma, men ble gjennom krig (= Forbundsfellekrigen) og reformer (= keiser Caracalla) utvidet, og mot slutten av keiserriket hadde alle som levde innenfor rikets grenser romersk borgerskap. Et borgerskap betydde at en kunne stemme i folkeforsamlingen, og at en ble underlagt romerretten, og kunne få del av *ager publicus* (den offentlige jord).

Borgerskap i oldtidens Roma var en privilegert politisk og juridisk status knyttet til alle frifødte enkeltindivider i henhold til lov, eiendom og styring. I den romerske republikk og senere i Romerriket kunne de som bodde innenfor den romerske stat løselig sett bli inndelt i flere klasser:

* **Mannlig romersk borger** hadde omfattende rekke av privilegier og beskyttelser definert i detaljer av den romerske stat. Han kunne derimot, under bestemte unntaksomstendigheter, bli fratatt sitt borgerskap.
* **Kvinnelig romersk borger** hadde en begrenset form for statsborgerskap. Selv om de ble høyt ansett, hadde de ikke muligheten til å stemme eller inneha noen form for offentlig eller administrativ posisjon. De rike kunne delta i det offentlige liv ved å finansiere byggeprosjekter eller støtte religiøse seremonier eller andre hendelser. Kvinner hadde rett til å eie eiendom, drive forretninger, og oppløse ekteskap ved skilsmisse. Ekteskap var en betydelige form for politisk allianse i republikken.
* **[[Klientkongedømme|Klientstat-borger]] og allierte** (*socii*) av Roma kunne oppnå en begrenset form for romersk statsborgerskap som *latinske rettigheter* *(ius Latii, Latinitas*) Selv om slike borgere kunne avgi stemme i romerske valg, var det lite praktisk.
* **[[Slave]]r** ble betraktet som en eiendom og manglet derfor lovlig personlig frihet og rettigheter. Over tid kunne de skaffe seg en del former for beskyttelse etter romersk lov. En del slaver ble frie ved at de hadde fullført bestemte tjenester eller ved at de ble gitt fri status i testamente ved deres herres død. Straks de var frie møtte de få begrensninger, utover vanlig sosialt snobberi, i å delta i det romerske samfunn. I prinsippet kunne en person bli en borger ved lov framfor ved fødsel, slik som det ble idealisert i romersk mytologi; da Romulus beseiret sabinerne i krig, lovte han krigsfangene at i Roma ville de bli borgere.
* **Frimenn** var tidligere slaver som hadde fått sin frihet. De ble ikke automatisk gitt statsborgerskap og manglet en del privilegier, som å stille til valg for offentlige posisjoner som magistrat. Barn av frimenn og frie kvinner ble derimot født som frie borgere; eksempelvis var far av poeten Quintus Horatius Flaccus.

## Referanser
Milhouse Van Houten

**Milhouse Mussolini Van Houten** er en figur i TV-serien The Simpsons som får stemmen sin av Pamela Hayden. Han er sønn av Luann og Kirk Van Houten og har helt tydelig arvet utseendet sitt fra begge. Han har, i likhet med dem, blått hår og tykke briller. Selv om han har tydelige nerdetrekk er han ikke spesielt smart, verken på skolen eller i det sosiale livet utenfor. Dette utnyttes ofte av hans bestevenn Bart Simpson, som ofte får Milhouse i trøbbel. Navnet kommer trolig fra Richard Nixon, hvis mellomnavn var Milhous, Italias fascistiske diktator Benito Mussolini og Charles Mansons medhjelper Leslie van Houten. Milhouse opptrådte først i en reklamefilm for sjokolademerket Butterfinger som kom like før seriens første episode.

Ved en anledning sørget Bart for at Milhouse havnet på FBI sin liste over «Most Wanted Criminals» selv om de er venner. Han forsøkte også å lokke Milhouse inn i en kaktus. Men Milhouse er ikke alltid underordnet Bart. I episoden "Bart Sells His Soul" fra den sjuende sesongen hadde Milhouse det morsomt med Barts angst, etter at Bart solgte sjelen sin for 5 dollar - og Milhouse krevde 50 dollar for å returnere den til ham.

Millhouse snakker flytende italiensk ("The Last of the Red Hat Mamas" fra den 17. sesongen) fordi han måtte besøke sin mormor i Toscana, i to uker hver sommer. Men mormoren hans misliker det engelske språket, og slår ham hver gang han snakket engelsk. Derfor ble Millouse tvunget til å lære seg italiensk, for å kunne kommunisere med mormoren sin. Han hjelper Lisa Simpson med å lære seg italiensk i løpet av denne episoden. Men det finnes ingen referanser til hans italienske bakgrunn eller språk-kunnskaper i noen andre episoder. Milhouses personlighet forandres drastisk når han snakker italiensk. Han blir i stedet langt mer selvsikker ovenfor kvinner, og er populær blant Springfields italienske samfunn.

Milhouse er håpløst forelsket i Lisa Simpson og opptrer svært klønete i forhold til jenter. Han har flere ganger vært nær ved å forføre henne, men har mislyktes hver gang. Han hadde også en periode et forhold til Rainer Wolfcastles datter. Hans første kjæreste var rikmanndatteren Samantha Stanky, som ble sendt på kostskole etter at foreldrene hennes fant ut om forholdet. Milhouse er også et utpreget mobbeoffer.

I fremtidsvisjoner har Milhouse flere ulike jobber, alt fra ansatt ved atomkraftverket i Springfield til å være stabssjef for presidenten. Det antydes også at Maggie vil miste jomfrudommen sin til Milhouse. Seerne har ofte hørt at Homer kaller Milhouse for "Bart's weird friend" eller "that little wiener".
Chicago Stock Exchange

**Chicago Stock Exchange** er et aksjemarked i Chicago og den tredje største børsen i USA etter volum, og den største utenfor New York. Den ble grunnlagt 21. mars 1882 og slått sammen med børsene i St.&nbsp;Louis og Minneapolis i 1949, hvoretter navnet ble endret til Midwest Stock Exchange. Ti år senere ble børsen i New Orleans lagt inn under Chicago-børsen, og i 1993 ble navnet endret tilbake til Chicago Stock Exchange.

## Eksterne lenker
*
Gallere

**Gallere** var det keltisktalende folket som var bosatt i Gallia i jernalderen og i den romerske perioden (grovt sett fra 400-tallet f.Kr. og fram til 400-tallet e.Kr.). Deres galliske språk utgjorde en hovedform av det fastlandskeltiske språk.

Gallerne som et folk synes å ha framstått en gang rundt 400-tallet f.Kr. som etterkommere av La Tène-kulturen nord for Alpene (spredt utover landområdene mellom elvene Seinen, midtre Rhinen, og øvre Elben). Ved 300-tallet f.Kr. var de spredt utover det mest av det som nå er Frankrike, Belgia, sørlige Tyskland, Østerrike, Tsjekkia og Slovakia, foruten også sørover innover Portugal og Spania, ved at de kontrollerte handelsrutene langs elvesystemene Rhône, Seinen, Rhinen og Donau. De ekspanderte også sin innflytelse ned i nordlige Italia, inn i Balkan, Transilvania, og Galatia.

Til tross for den kulturelle innflytelsen over dette store området hvor Gallia var hovedområdet, var gallerne aldri forent under enkelt hersker, men tidvis var galliske stammer i stand til å slå sammen sine styrker i større militære angrep og operasjoner. Deres makt nådde sitt høydepunkt tidlig på 200-tallet f.Kr. Framveksten til den romerske republikk etter slutten på den første puniske krig la i økende grad press på den galliske innflytelsen. Slaget ved Telamon i 225 f.Kr. ble utkjempet mellom den romerske republikken og gallisk allianse. Romerne var seierrike og økte sin innflytelse i nordlige Italia. Nederlaget ved Telamon var vendepunktet for en gradvis nedgang i gallisk innflytelse i løpet av 100-tallet f.Kr. som endte med den fullstendige erobringen av Gallia i Gallerkrigen på 50-tallet f.Kr. Primærkilden til gallerkrigene er Julius Cæsars egne skildringer (*[[Commentarii de Bello Gallico]]* på latin). 

Etter dette ble Gallia en provins under Romerriket. Gallerne ble etnisk og kulturelt i stor grad assimilert inn til latinsk befolkningen ved romerske bosettere. De hadde mistet sine stammeidentiteter ved slutten av 100-tallet e.Kr. Gallisk språk ble fortrengt av vulgærlatin og av forskjellige germanske språk fra 400-tallet e.Kr. og framover.

## Referanser
Klassisk liberalisme

**Klassisk liberalisme** er en betegnelse som brukes på liberalisme i sin opprinnelige form.

I praksis brukes ofte begrepene klassisk liberalisme og høyre-libertarianisme om hverandre, men i utgangspunktet har førstnevnte begrep en snevrere og klarere definert avgrensning. Mens libertarianisme er en samlebetegnelse for ideologier som bygger på ikke-aggresjons-prinsippet, og inkluderer alt fra minarkisme til anarkokapitalisme, betegner klassisk liberalisme den ideologi som vokste frem i opplysningstiden, og som gikk ut på at myndighetenes oppgave var å beskytte og opprettholde innbyggernes rettigheter. Opposisjonen mot offentlige reguleringer og inngrep var sterk, og man mente således at myndighetene kun skulle ta seg av politi, rettsvesen og forsvar – i enkelte tilfeller også renovasjon og liknende – mens andre oppgaver skulle overlates til markedet. En slik stat kalles ofte en nattvekterstat.

Grunnleggende for klassisk liberalisme er negativ frihet der hvert individ eier sin egen kropp tanke og handling. Ut fra dette stammer da eiendomsrett, trosfrihet og ytringsfrihet.

## Se også
* Adam Smith
* Det Liberale Folkepartiet
* Liberalistene
* Liberalisme
* Nattvekterstat
Lek (andre betydninger)

**Lek** kan referere til:

* Albansk lek, valutaen i Albania.
* Lek, aktivitet tilsynelatende uten et umiddelbart formål.
* Lek (elv), en elv i Nederland
* Lek (tidsskrift), et norsk mykpornoblad.
* Lek (TV-film), en norsk oppsetning fra 1966 av NRK Fjernsynsteatret.
* Lek (film), en norsk film fra 1968
Charibert II

**Charibert II** (født ca. 618, død 8. april 632) var konge av Aquitaine fra 629 til sin død i 632. Han hadde sin hovedstad i Toulouse. Charibert II var sønn av frankerkongen Klotar II og hans andre hustru Sikilde.

## Liv og virke
Det er ingen redegjørelse for når Charibert nøyaktig ble født, kun at han var «noen få år yngre» enn sin halvbror Dagobert I. Hans far Klotar hadde åpenbart flere hustruer, noe som ikke var uvanlig på denne tiden, og Charibert ble født av hans yngre hustru Sikilde.

Da hans far Klotar II, frankernes konge, døde i 629, etter et styre på førtifem år, fikk hans sønn Dagobert sjansen til å utøve som reell kongelig kontroll, skjønt han hadde formelt vært konge av Austrasia siden 623. Charibert forsøkte å kreve Neustria på bekostning av Dagobert. Charibert var representert av sin onkel Brodulf, bror til dronning Sikilde. Dagobert fikk Brodulf myrdet, og truet Charibert til å trekke seg tilbake til et lite delvis uavhengig område kjent som Aquitaine. Denne avtalen ble bekreftet da Charibert i 631 var gudfar for Dagoberts sønn Sigibert.

Chariberts rike inkluderte Toulouse, Cahors, Agen, Périgueux og Saintes som han la til sine områder i Gascogne. Charibert var gift med Gisela, datter av Amand, hersker av Gascogne. Hans styrker kuet motstanden til baskerne til hele Novempopulania (latin for «landet til de ni folkene», tilsvarer det sørlige Frankrike og deler av det nordlige Spania) var under hans kontroll.

Charibert døde i Blaye i Gironde, antagelig myrdet på ordre av Dagobert, og kort tid etterpå ble også Chariberts sønn, spedbarnet Chilperik også drept. Aquitaine gikk tilbake til Dagobert. Både Charibert og hans sønn er gravlagt i det tidlige romanske Basilica Saint-Romain i Blaye.

## Referanser


## Litteratur
;Primær litteratur
*Gregorius av Tours: *Historia Francorum*
* Fredegars krønike, engelsk utgave: Wallace-Hadrill, J.M. (1960): *The Fourth Book of the Chronicle of Fredegar with its Continuations*, Connecticut:Greenwood Press.

;Sekundær litteratur
* Bauer, Susan Wise (2010): *The History of the Medieval World*, W.W. Norton
* Geary, Patrick J. (1994): *Before France and Germany: The Creation and Transformation of the Merovingian World*. Oxford University Press.
* James, Edward (1988): *The Franks*. Basil Blackwell.
* Sismondi, Jean Charles Léonard de (1850): *The French under the Merovingians*
* Wood, Ian N. (1994): *The Merovingian Kingdoms, 450–751*. Longman.

## Eksterne lenker
* Historisk atlas: Konger og hertuger av Aquitaine (engelsk)
* Oxford merovingisk side (engelsk)
Jan Bull

**Jan Breda Bull** (1927–1985) var en franskfødt norsk forfatter og teaterinstruktør. Han var sønn av dikteren Olaf Bull. Han var den første teater sjef ved Teater Ibsen i Telemark.

## Verker
* *13 dikt* (1957).
* *Marianne* &ndash; (1959)
* *Sommerfuglene* (1960)
* *Den siste fuglen* &ndash; dikt (1961)
* *Sodoma* &ndash; dikt (1964)
* *En vanligvis godt underrettet kilde* &ndash; dikt (1967)
* *Masker* &ndash; dikt (1976)
* *Døden ville lese Dickens* &ndash; roman (1981)

## Oppsetninger på Nationalteateret
;Mars 1982
*Yesterday* (Tekst, sangutvalg og regi)
;Mai 1977
Camp (Regi)
;Januar 1977
*Kunstnere* (Regi)
;Mars 1976
*De kaller oss pøbler* (Regi)
;September 1971
Hvem har det verst? (Regi)
;April 1976
*Kong Lear* (Regi og omarbeidelse)
;September 1970
*Mordernes natt* (Regi)
;Februar 1978
*Gerts have* (Regi)
;September 1969
*Det store smellet* (Regi)
;Mai 1969
*Superboy* (Regi)
;November 1968
*Sommeren* (Regi)
;Mars 1968
*Freden, friheten, kjærligheten* (Regi)
;Januar 1968
*Hele dager i trærne* (Overselse og regi)

## Referanser
Manchester Uniteds resultater

**[[Manchester United FC|Manchester United]]s resultater** er en liste over den engelske fotballklubben Manchester Uniteds offisielle resultater og plasseringer i nasjonalt ligaspill, FA-cupen, Ligacupen og de UEFA-arrangerte europeiske klubbturneringene sesong for sesong.

Fra stiftelsen i 1878 til 1891/92 het klubben Newton Heath LYR FC og deltok for første gang i FA-cupen i 1886/87. Klubben spilte i The Combination i 1888/89, en liga som ble nedlagt etter at klubben hadde spilt tolv kamper. Så fulgte tre sesonger i Football Alliance, hvor de kom på 2.-plass i 1891/92 og ble valgt inn i English Football League.

Klubben forkortet navnet til Newton Heath FC før 1892/93-sesongen i forbindelse med innvelgelsen til Football League. Etter ti sesonger fikk Newton Heath store økonomiske problemer og ble reddet fra konkurs av John Henry Davies i 1902. Han betalte klubbens gjeld, overtok som eier av klubben og forlangte et navneskifte. Klubben fikk navnet Manchester United FC fra og med sesongen 1902/03.

* 1 I 2011/12 ble United utslått av Mesterligaen etter gruppespillet, da de endte på 3.-plass bak Benfica og Basel. Klubben ble dermed overført til cuprundene i Europaligaen, hvor de vant mot Ajax, men ble utslått mot Athletic Bilbao.
* 2 I 2015/16 ble United utslått av Mesterligaen etter gruppespillet, da de endte på 3.-plass bak Wolfsburg og PSV Eindhoven. Klubben ble dermed overført til cuprundene i Europaligaen, hvor de vant mot Midtjylland, men ble utslått mot Liverpool.

## Kilder
*Manchester Uniteds offisielle statistikk, sesong for sesong på stretfordend.co.uk
Star Wars: Knights of the Old Republic

***Star Wars: Knights of the Old Republic*** (***KotOR***) er et Gullstikka-belønnet rollespill utviklet av BioWare, utgitt sommeren 2003 til Xbox, og senere til PC og Macintosh. *Knights of the Old Republic* er det første datarollespillet som finner sted i *[[Star Wars]]*-universet.

## Spillets oppbygning
*KotOR* bruker et Dungeons & Dragons-system, men kampene foregår i sanntid, selv om spilleren kan pause dem når som helst. Spilleren kan velge mellom å være god eller ond, eller hva som helst midt i mellom. Et eget «moralmeter» viser hva slags karakter spilleren er, og det avhenger av både små ordvalg i dialoger, og større valg man må ta i løpet av spillet. Hvilke egenskaper spilleren kan tilegne seg avhenger også av hvor ond eller god han/hun er.

I løpet av spillet vil spilleren støte på mange andre figurer, som vil kunne bli med i spillerens *gruppe*. Spilleren kan imidlertid bare bevege seg rundt med to andre venner samtidig, og må velge ut disse hver gang gruppen skal forlate romskipet, «Ebon Hawk», ut på en av de åtte planetene man kan reise til.

## Handling
*Knights of the Old Republic* finner sted 4000 år før hendelsene i *Star Wars*-filmene. Darth Revan, og hans disippel Darth Malak har sendt en armada mot republikken. Mange jedier er drept, og andre har byttet til Malaks side.

Spilleren har et hukommelsestap, men følgesvennen Carth Onasi forteller at de må finne Jediridderen Bastila Shan. På veien treffer de twi'leken Mission Vao og hennes wookie-venn Zaalbar. Med hjelp fra droiden T3-M4 klarer gruppen å redde Bastila og flykte i romskipet «Ebon Hawk».

Den videre historien avslører at Bastila og Revan har et spesielt forhold. Revan ble skadet i et angrep på republikken fordi Malak vendte seg mot ham, men Bastila valgte å redde ham.

På leting etter Revan og Malak reiser gruppen til flere planeter, og møter kriminelle som Davik Kang og dusørjeger Calo Nord, en rekke sither, Zaalbars bror Chuundar og til slutt Darth Malak selv.

## Mottagelse
Kritikerne likte spillet. Metacritic har per 2018 94&nbsp;% på Xbox-versjonen, 93&nbsp;% på PC-versjonen og 88&nbsp;% på iPad-versjonen fra 2013. Spillet vant flere priser, som «Game Developers Choice Awards» årets spill, BAFTAs beste Xbox-spill og «Interactive Achievement Awards» for beste videorollespill for PC og konsoll.

Spillet solgte svært bra, og innen august 2006 var det solgt 470 000 eksemplarer til PC i USA. Xbox-versjonen solgte enda bedre, og nådde 1.3 millioner innen juli 2006.

## Flere spill
*[[Star Wars: Knights of the Old Republic II: The Sith Lords]]* ble utviklet av et annet selskap, Obsidian Entertainment, mens BioWare var opptatt med utviklingen av Jade Empire. *KotOR II* ble utgitt vinteren 2004.

*[[Star Wars: The Old Republic]]*, et MMMORPG, er nå under utvikling av BioWare. De jobber for en utgivelse mot våren 2011. *[[ToR]]* vil foregå et par hundre år etter KoTOR2 sluttet av.

## Referanser


## Eksterne lenker
* 
* BioWares KotOR-sider
* LucasArts' KotOR-sider
* Norsk Community
Tilskuertall i Eliteserien

**Tilskuertallet i Eliteserien** har økt kraftig siden Eliteserien i fotball skiftet navn til *Tippeligaen* i 1991. Det året var det til sammen 706&nbsp;508, mens det i 2005 var 1&nbsp;727&nbsp;522. De siste par sesongene har en imidlertid sett en nedgang i tilskuertallene fra toppåret i 2009. Fra 2017 er ligaens navn *Eliteserien*.

Publikumsøkningen har vært mest markant siden 2003, og dette forklares gjerne med en mer spennende og jevnere liga, uten et suverent Rosenborg samt nye eller utvidede stadioner som Color Line Stadion og Viking stadion.

Den mest markante publikumssvikten kom i 1995, da ligaen fikk to ekstra lag. Tilskuergjennomsnittet gikk ned fra 5&nbsp;216 til 4&nbsp;624. I 2007 nådde serien en ny milepæl da den for første gang passerte over 10 000 tilskuere i snitt på hver kamp. Det høyeste samlede antall tilskuere i en sesong var i 2009 med 2&nbsp;151&nbsp;825 tilskuere.

Før 1995 ble det spilt 22 serierunder, fra 1995 til og med 2008 ble det spilt 26 serierunder, og med utvidelsen til 16 lag i 2009 blir det spilt 30 serierunder.

Det har og er en pågående debatt i media om fallende tilskuertall skyldes lavt sportslig nivå og for mange kjedelige kamper. Flytting av kamper til ugunstige tidspunkter som helgekvelder og mandager på grunn av tv-avtalen har også vært oppe til tema blant supportere flere ganger.

## Tilskuertall

## Topp 10 – Klubber med høyest snitt

Sist oppdatert 08.03.2011

## Runde for runde

Sist oppdatert 15. mai 2012

## Referanser


## Se også
*Norske idrettslag sortert etter gjennomsnittlige tilskuertall
*Eliteserien i fotball
Anand Tucker

**Anand Tucker** (født 24. juni 1963 i Thailand) er en regissør som for en periode på noen måneder skulle regissere første del i *[[Den mørke materien]]*-trilogien. Han forlot imidlertid prosjektet i begynnelsen av mai 2006, og han ble erstattet av mannen han opprinnelig tok over for, Chris Weitz.

## Referanser


## Eksterne lenker
*
Barman Budha

**Barman Budha** (1930–2020) var en kommunistleder i Nepal. Han var medlem av sentralkomiteen i NKP (Maobadi). Han ble født i Tawang i Rolpa-distriktet og var av kham magar-nasjonalitet. Han var kjent som en kraftfull og innflytelsesrik leder i Rolpa.

Magarene er en nasjonal minoritet som snakker et tibetansk språk. Distriktet Rolpa er svært økonomisk tilbakeliggende, og hadde bl.a. *ingen* bilveier før hæren bygde dem for å frakte forsyninger fram til sin kamp mot opprørerne før etter år 2000.

Den kommunistiske retninga Budha tilhørte, har hatt stor innflytelse i hans hjemland i de vestlige åsene sida 1950-tallet. Landsbyen Tawang, sentralt i Kham-landet, hadde stort kommunistisk flertall i hvert fall fra 1957.

I 1980 blei Buda valgt til ordfører. Samme år var det folkeavstemning om Panchayat-demokratiet, som var det offisielle navnet på det kongelige diktaturet. I samsvar med parolen fra NKP (Chautho Mahadhiveshan) (parentesen betyr fjerde landsmøte) gikk han inn for boikott. Nær 100% boikotta avstemninga. Buda tok ned og brente offisielle bilder av kongen og dronninga, og hengte opp bilder av Marx og Lenin isteden. Dette førte til kraftige represalier, og ordføreren fikk 5 års fengsel.

Ved det første frie parlamentsvalget i 1991 stilte Budha for Samyukta Janamorcha Nepal (SJM) i Rolpa. Han var en av meget få minoritetsrepresentanter som blei valgt (de fleste var fra SJM).

På første møte i det nye parlamentet møtte han i tradisjonell magar-bunad med lendeklede, nakne bein og kukri (en stor tradisjonell kniv) i beltet. Det var en uhørt demonstrasjon mot det dominerende høykaste hindu-nasjonaliske flertallet i forsamlinga.

Da SJM i 1994 sprakk i to, var Budha en av mindretallet på tre representanter som fulgte partileder Baburam Bhattarai.

Før opprøret i 1996 gikk han under jorda. Etter at opprøret var i gang dukka han opp som en sentral maoistleder i Rolpa.

«Braman Budhas drøm er blitt til virkelighet» skreiv pressa, da opprørerne den 9. januar 2004 erklærte at Den Autonome Magarat-regionens folkeregjering var stifta, på et massemøte med 75 000 deltakere i Thawang. Dette var den første av de 9 planlagte autonome regionene som fikk en egen regjering.

Braman Budha døde av kreft 22. juli 2020, i en alder av 90, på sykehuset i Lalitpur.

## Se også
*NKP (Chautho Mahadhiveshan) (fjerde landsmøte)
*NKP (Masal)
*NKP (Mashal) 
*NKP (Ekda Kendra)
*NKP(Maobadi)
*Prachanda
*Baburam Bhattarai
*Samyukta Janamorcha Nepal
*Nepals geografi

## Referanser
Lions Gate Films

**Lion Gate Films** er et kanadisk filmproduksjons- og distribusjonsselskap. Selskapet er en del av Lions Gate Entertainment, og er den største og mest suksessrike distributøren av uavhengig film i Nord-Amerika, og er det største filmproduksjonsselskapet utenfor USA. Selskapet fokuserer hovedsakelig på ikke-amerikansk og uavhengig film, og er best kjent for å distribuere filmer (som *[[Fahrenheit 9/11]]*, *[[American Psycho (film)|American Psycho]]* og *[[Dogma (film)|Dogma]]*) som er for kontroversielle for de største amerikanske selskapene.

Selskapet ble dannet i 1970 av regissør Robert Altman, som ga det navn etter broen Lions' Gate Bridge i Vancouver. Den første filmen de produserte var Altmans egen *[[Brewster McCloud]]*, og frem til Altman solgte selskapet til Jonathan Taplin i 1981, var det stort sett bare Altman-filmer de produserte.

Selskapet hadde en liten omsetning frem til midten av 90-tallet, da filmindustrien i Canada begynte å vokse ettersom flere og flere produksjoner ble flyttet fra USA av kostnadshensyn. I 1997 ble firmaet kjøpt av investoren Frank Giustra, sammen med en rekke produksjonsfasiliteter og distributører. Deres første suksess etter dette ble *American Psycho* fra 2000, som startet en trend med å produsere og distribuere filmer med innhold for kontroversielt for de store studioene i Hollywood. Michael Moores dokumentarer *Farenheit 9/11* er deres største suksess, og har spilt inn over $220 millioner.

I 2000 forlot Guistra firmaet, og styringen ble tatt over av Jon Feltheimer og Michael Burns. De bestemte seg for å satse mot det voksende DVD-markedet, og kjøpte opp flere økonomisk skakkjørte distributører med store filmbibliotek. De to største var Trimark og Artisan Entertainment. Dette har gjort Lions Gate til innehaveren av verdens største filmbibliotek, med alle sjangre fra *[[De hensynsløse (1992)|De hensynsløse]]* til *[[It's A Wonderful Life]]*.

## Referanser


## Eksterne lenker
*
Klan

**Klan** er en gruppe av mennesker som bindes sammen av slektskap. Det kan sammenlignes med ætt, men klanbegrepet omfatter også sosiale grupper med mytiske stamfedre eller -mødre.  Ordet kommet av det gæliske ordet *«clann»* som betyr avkom eller barn. Det finnes flere typer klaner. Hvis man beregner avstamning gjennom de mannlige leddene kalles det for patrilineær klan (patri-klan), og for kvinner matrilineær klan (matri-klan). Verden over forekommer klaner i forskjellige former, men det er mest vanlig i stamme- og bondesamfunn.

## Se også
*Spillklan
*Skotske klaner
*Romerske klaner
*Slektskap (samfunnsvitenskap)

## Referanser